יונה קפח

יונה קפח (נולדה ב-12 בפברואר 1989) היא קומיקאית, סטנדאפיסטית, וכוכבת רשת ישראלית. מגישה פינה קומית שבועית בתוכנית הטלוויזיה "ערב עם שי שטרן". במופעי הסטנד-אפ שלה היא מתארת בדרך הומוריסטית ובשפה נקייה את הביוגרפיה וההוויה שלה.

ביוגרפיה 
קפח נולדה וגדלה בפתח תקווה, למשפחה דתית־מסורתית, למדה בבית ספר נר עציון ובאולפנית ישורון. בגיל 27 החלה לימודי משחק בבית הספר למשחק של ענת ברזילי. בשנה השנייה ללימודיה זכתה במקום הראשון בתחרות סטנד-אפ, בעקבות הזכייה קיבלה מלגה ללימודי קורס קומיקאים בבית הספר.

מופע סטנד-אפ 
את הקריירה הבימתית שלה כקומיקאית החלה בשנת 2018 כחלק מהמופע "נשי ותהני", ליין של סטנדאפיסטיות המאגד ונותן את הבמה לנשים קומיקאיות, אותו הקימה הסטנדאפיסטית חגית גינזבורג. היא תפסה את עינה של הקומיקאית הוותיקה עדי אשכנזי והן חברו לעבודה משותפת, כתיבת ועריכת מופע הסטנדאפ של יונה קפח. בשנת 2020 הופיעה קפח במופע סטנדאפ על הבמה עם עדי אשכנזי בשנת 2021 הופיעה קפח בפסטיבל היהודי הבינלאומי השישי לתרבות עכשוית. במרץ 2022 הופיעה בפסטיבל הקומדיה וההומור לזכר ספי ריבלין בראשון לציון.

קפח מופיעה על במות ברחבי הארץ עם מופע הסטנדאפ שלה אשר נכתב בשיתוף עם עדי אשכנזי.

בטלוויזיה 
החל מיוני 2021 החלה קפח להגיש פינה קומית שבועית בתוכנית הטלוויזיה "ערב עם שי שטרן", בכאן 11.

בינואר 2023 החלה להשתתף באופן קבוע בתוכנית האירוח הסאטירית "מה שתגידו" של כאן 11.

חיים אישיים 
ב-4 בנובמבר 2022 נישאה לבן זוגה, ניסו בן עזרא, אותו פגשה בטיול לפיליפינים. מתגוררת במושב נחלים.

קישורים חיצוניים

הערות שוליים 

קומיקאיות ישראליות
קומיקאים ישראלים
סטנדאפיסטים ישראלים
סטנדאפיסטיות ישראליות
בוגרות אולפנית ישורון (פתח תקווה)
נחלים: אישים
ישראליות שנולדו ב-1989
ישראלים שנולדו ב-1989